موزی

موزی، مو تزو یا میشیس (حقیقی نام: مو دی، عرصہ حیات: 470 – 391 ق م) سو مکاتب فکر کے دور (ابتدائی متحارب ریاستوں کے دور) کے دوران ایک چینی فلسفی گزرے ہیں۔ موزی نامی کتاب ان کی اور ان کے مریدین کی طرف منسوب ہے۔

سوانح 
موزی موجودہ تینگژؤ، شانڈونگ میں پیدا ہوئے تھے۔ انہوں نے موزی مت مکتب فکر کی بنیاد رکھی جو کنفیوشس مت اور تاؤ مت کے مخالف تھا۔ ان کا فلسفہ مروجہ رسوم کی بجائے ضبط نفس، مشاہدۂ نفس اور استناد/معتبری پر زور دیتا ہے۔ متحارب ریاستوں کے دور کے دوران موزی مت سرگرم اور ترقی یافتہ اور کئی ریاستوں میں عروج پر تھا تاہم قانون پرست چِن سلطنت کے اقتدار میں آنے کے بعد اس کا زوال آ گیا۔ کہا جاتا ہے کہ اس دور کے دوران موزی مت کے کئی صحائف تباہ کر دیے گئے، جب چن شی ہوانگ کے حکم پر کتب نذر آتش اور علما کو زندہ درگور کیا گیا تھا۔ جب کنفیوشس مت ہان سلطنت کے دور میں نمایاں مکتب فکر بن گیا تو موزی مت کی اہمیت مزید گھٹ گئی حتیٰ کہ مغربی ہان سلطنت کے درمیانی عہد میں بالکل معدوم ہو گیا۔

موزی تمام تر چینی ثقافت میں کتاب ہزار حرفی (Thousand Character Classic) کی وجہ سے بچوں میں مقبول ہیں، ہزار حرفی صحیفہ میں داستان درج ہے کہ جب انہوں نے خالص سفید ریشم پر رنگ چڑھتے دیکھا تو وہ غمگین ہو گئے، جس نے ان کے درشتی (سادگی، عفت) کے خیال کو غیر مبہم و قابل فہم بنا دیا۔ چینی بولنے والوں کے موجودہ نوجوان شائقین کے لیے اُن کے مکتب فکر کی صورت اور اس کے بانی کو اینی میٹیڈ ٹی وی سلسلے ”دی لیجنڈ آف چِن“ کے ذریعے مقبول کیا گیا تھا۔

ائی (愛) کا تصور چوتھی صدی قبل مسیح میں کنفیوشس کے رین (仁 ، ”کریم النفسی“) کے رد عمل میں چینی فلسفی موزی کا منکشف کیا ہوا ہے۔ موزی نے چینیوں کے خاندان اور قبیلے سے متعلق حد سے زیادہ لگاؤ پر چڑھائی کرنے کو برا سمجھا اور اسے ”آفاقی محبت“ (جیان ائی، 兼愛) کے تصور سے بدلنے کی کوشش کی۔ اس میں انہوں نے کنفیوشس پسندوں سے براہ راست مباحثہ کیا جو یہ یقین رکھتے تھے کہ لوگوں کے لیے خاص معاملات میں خاص افراد کے متعلق متفکر ہونا فطری اور درست ہے۔ اس کے برعکس موزی سمجھتے تھے کہ لوگوں کو بنیادی طور پر سب کے لیے یکساں طور پر متفکر ہونا چاہیے۔

حوالہ جات 

390 ق م کی دہائی کی وفیات
470 ق م کی دہائی کی پیدائشیں
اخلاقی نفسیات
اخلاقیات کے فلسفی
ایشیائی امن پسند
تاریخ کے فلسفی
تعلیم کے فلسفی
ثقافتی ناقدین
چینی ماہرین منطق
سیاسی فلاسفہ
عشق کے فلسفی
قانون کے فلسفی
ماہرین علمیات
معاشرتی فلاسفہ
معاشرتی ناقدین
ماہرین وجودیات
ماہرین اخلاقیات
قدیم چینی فلسفی
نفسیات کے فلسفی
ماہرین منطق
ماہرین مابعد الطبیعیات
فلاسفہ عقل
طبعی فلاسفہ
تہذیب کے فلاسفہ
سائنسی فلسفی
تاریخ افکار
تاریخ چین
چینی غیر افسانوی مصنفین
تارک الدنیا شخصیات
تاریخ فلسفہ
معاشرتی علوم کے فلسفی
تاریخ سائنس
مابعد الطبیعیاتی مصنفین
مصنفین فلسفہ
چینی مضمون نگار
منطق کی تاریخ
تاریخ اخلاقیات
ویکی ڈیٹا سے مطابقت رکھنے والی مختصر تفصیل